REPUBLIKA HRVATSKA

ZAGREBAČKA ŽUPANIJA

 OŠ GRADEC

 G r a d e c

Klasa: 401-01/12-94/ 239

Urbroj: 238-43-12-01

U Gradecu, 27. prosinca 2012.

 Na temelju odredbi Zakona o fiskalnoj odgovornosti (NN, br. 139/10) Školski odbor je na sjednici održanoj 27.12. 2012. donosi

PROCEDURU STVARANJA UGOVORNIH OBVEZA PRI ISPORUCI ROBA/OBAVLJANJU USLUGA/IZVRŠENJU RADOVA

1. Procedura stvaranja ugovornih obveza dodatno osigurava i pojašnjava pravilnu provedbu preuzimanja obveza u proračunu OŠ Gradec te je ista dostupna svima zaposlenicima na oglasnoj ploči škole.
2. Postupak zasnivanja obvezno-pravnih odnosa koji rezultiraju isporukom dobara/obavljanjem usluga/izvršenjem radova odabire ravnatelj škole sukladno odredbama posebnog zakona i općih akata, zavisno o vrijednosti ugovorene robe, usluga ili radova:
* vrijednost do 20.000,00 kn ravnatelj samostalno
* vrijednost od 20.000,00 kn do 80.000,00 kn zasnivaju se prema prethodnoj odluci školskog odbora,
* vrijednost preko 80.000,00 kn zasnivaju se uz prethodnu suglasnost osnivača – Zagrebačke županije
1. Prije početka procedure, za sve obavezno – pravne poslove ravnatelj obavlja kontrolu s računovođom škole:
* da li je nabava u skladu s financijskim planom i planom nabave
* jesu li dostupna financijska sredstva prema dinamici novčanih tijekova i likvidnosti škole
1. Prije početka procedure stvaranja ugovornih obveza ravnatelj škole dodatno provjerava stvarnu potrebu za predmetom nabave te nakon izvršenih prethodno navedenih radnji odobrava pokretanje nabave roba, radova ili usluga.
2. Uz svaki račun mora biti priložena odgovarajuća knjigovodstvena isprava (narudžbenica ili ugovor) koja je prethodila izdavanju računa.
3. Po primjerak svakog ugovora unosi se u registar evidencije sklopljenih ugovora.

Predsjednica Školskog odbora:

 Katarina Rakocija